CELEX: 62007CA0165
Language: lv
Date: 2008-05-22 00:00:00
Title: Lieta C-165/07: Tiesas (piektā palāta) 2008. gada 22. maija spriedums ( Vestre Landsret (Dānija) lūgums sniegt prejudiciālu nolēmumu) — Skatteministeriet / Ecco Sko A/S (Kopējais muitas tarifs — Kombinētā nomenklatūra — Tarifu klasifikācija — Pozīcija 6403 — Apavi ar ādas virsu — Pozīcija 6404 — Apavi ar tekstilmateriāla virsu)

5.7.2008   
            
            
               LV
            
            
               Eiropas Savienības Oficiālais Vēstnesis
            
            
               C 171/9
            
         Tiesas (piektā palāta) 2008. gada 22. maija spriedums (Vestre Landsret (Dānija) lūgums sniegt prejudiciālu nolēmumu) — Skatteministeriet/Ecco Sko A/S
   
   (Lieta C-165/07) (1)
   
   (Kopējais muitas tarifs - Kombinētā nomenklatūra - Tarifu klasifikācija - Pozīcija 6403 - Apavi ar ādas virsu - Pozīcija 6404 - Apavi ar tekstilmateriāla virsu)
   (2008/C 171/15)
   Tiesvedības valoda — dāņu
   Iesniedzējtiesa
   Vestre Landsret
   Lietas dalībnieki pamata procesā
   
      Prasītāja: Skatteministeriet
   
   
      Atbildētāja: Ecco Sko A/S
   
   Priekšmets
   Lūgums sniegt prejudiciālu nolēmumu — Vestre Landsret — Padomes 1987. gada 23. jūlija Regulas (EEK) Nr. 2658/87 par tarifu un statistikas nomenklatūru un kopējo muitas tarifu, ko groza Komisijas 2000. gada 13. oktobra Regula (EK) Nr. 2388/2000 [agrāk — Nr. 2263/2000], ar ko groza Padomes Regulas (EEK) Nr. 2658/87 I pielikumu, I pielikuma interpretācija — Kombinētās nomenklatūras 64. nodaļas 1. papildu piezīmes, kas iekļauta ar Komisijas 1992. gada 23. decembra Regulu (EEK) Nr. 3800/92, ar ko groza Regulu (EEK) Nr. 2658/87, saderība ar minētās nodaļas 4. piezīmes a) apakšpunktu — Apavi ar gumijas, plastmasas, ādas vai mākslīgās ādas ārējo zoli — Klasifikācija Kombinētās nomenklatūras pozīcijā 6403 (apavi ar ādas virsu) vai pozīcijā 6404 (apavi ar tekstilmateriāla virsu)
   Rezolutīvā daļa:
   
               1)
            
            
               Kombinētā nomenklatūra, kas iekļauta I pielikumā Padomes 1987. gada 23. jūlija Regulā (EEK) Nr. 2658/87 par tarifu un statistikas nomenklatūru un kopējo muitas tarifu, ko groza Komisijas 2000. gada 13. oktobra Regula (EK) Nr. 2388/2000, ir jāinterpretē tādējādi, ka tādas sandales kā pamata prāvā — ar gumijas ārējo zoli, kuru augšējo daļu veido divi ādas ielaidumi, kas piestiprināti vidējai zolei ar līmi un savā starpā saistīti ar ādas savelkamām cilpām, ko sedz siksnas Velcro, un āda sedz apmēram 71 % no virsas ārējās virsmas laukuma, bet zem ādas apslēpts elastīgs tekstilmateriāls vietām ir redzams, — ietilpst:
               
                           —
                        
                        
                           Kombinētās nomenklatūras pozīcijā 6404, ja, noņemot ādas ielaidumus, šo sandaļu augšējās daļas tekstilmateriāls pilda virsas funkciju, proti, ja tas nodrošina pietiekamu pēdas aptveršanu, lai minēto sandaļu lietotājs varētu staigāt;
                        
                     
                           —
                        
                        
                           Kombinētās nomenklatūras pozīcijā 6403, ja, noņemot ādas ielaidumus, šo sandaļu augšējās daļas tekstilmateriāls nepilda virsas funkciju, proti, ja tas nenodrošina pietiekamu pēdas aptveršanu, lai minēto sandaļu lietotājs varētu staigāt.
                        
                     
         
               2)
            
            
               Kombinētās nomenklatūras 64. nodaļas 1. papildu piezīme, kas iekļauta ar Komisijas 1992. gada 23. decembra Regulu (EEK) Nr. 3800/92, ar ko groza Regulu Nr. 2658/87, ir saderīga ar minētās nodaļas 4. piezīmes a) apakšpunktu.
            
         
      (1)  OV C 129, 9.6.2007.